कहते हैं कत्यूरी राजा पृथवीपाल उर्फ़ प्रीतम देव की पत्नी रानी जिया एक बार चित्रेश्वर महादेव के दर्शन करने आई थी। वह बहुत सुन्दर थी। जैसे ही रानी नहाने के लिए गौला नदी में पहुँची, वैसे ही मुस्लिम सेना ने उन्हें घेरा दिया। रानी जिया एक शिव भक्त और सती महिला थी। खतरे का एहसास होते ही जिया रानी गौला नदी के पत्थरों में ही समा गई। मुस्लिम सेना ने उन्हें बहुत ढूँढ़ा परन्तु वे उन्हें खोज ना पाए। कहते हैं, उन्होंने स्वयं को अपने घाघरे में छिपा लिया था और उस घाघरे के आकार में ही शिला बन गई थीं। आज भी गौला नदी के किनारे एक ऐसी ही शिला है, जिसका आकार घाघरे के समान हैं। उस शिला पर आज भी रंग-विरंगे पत्थर चमकते रहते है। आज भी ऐसा लगता है जेसे किसी ने रंगीन घाघरा वहन पर रख दिया हो। वह रंगीन शिला को जिया रानी का स्वरुप माना जाता है और कहा जाता है कि जिया रानी ने इस शिला का ही रूप ले लिया था। रानी जियाने यहीं रानी बाग भी बनवाया था और उन्हें यह स्थान बहुत प्यारा था। अपनी अंतिम सांस तक वह अपने सतीत्व की रक्षा करती रहीं और ऐसा करते हुए उन्होंने अपने प्राण भी न्योछावर कर दिए। भले ही वह सदा के लिए चली गई परन्तु आज भी उस शिला के रूप में हमे सीख देती रहती हैं।